open-index/open-wikipedia-markdown huggingface dataset:
Pacific Division (NBA)

**Pacific Division** er en av tre divisjoner i Western Conference i National Basketball Association (NBA). De to andre divisjonene er Southwest Division og Northwest Division.  I hver av disse divisjonene er det 5 lag. I hvilken divisjon man er i avhenger av hvor laget holder til geografisk.

Pacific Division består for øyeblikket av følgene lag:

*Golden State Warriors
*Los Angeles Clippers
*Los Angeles Lakers
*Phoenix Suns
*Sacramento Kings

## Vinnere

Vinnere av Pacific Division:

* 1971: Los Angeles Lakers
* 1972: Los Angeles Lakers
* 1973: Los Angeles Lakers
* 1974: Los Angeles Lakers
* 1975: Golden State Warriors
* 1976: Golden State Warriors
* 1977: Los Angeles Lakers
* 1978: Portland Trail Blazers
* 1979: Seattle SuperSonics
* 1980: Los Angeles Lakers
* 1981: Phoenix Suns
* 1982: Los Angeles Lakers
* 1983: Los Angeles Lakers
* 1984: Los Angeles Lakers
* 1985: Los Angeles Lakers
* 1986: Los Angeles Lakers
* 1987: Los Angeles Lakers
* 1988: Los Angeles Lakers
* 1989: Los Angeles Lakers
* 1990: Los Angeles Lakers
* 1991: Portland Trail Blazers
* 1992: Portland Trail Blazers
* 1993: Phoenix Suns
* 1994: Seattle SuperSonics
* 1995: Phoenix Suns
* 1996: Seattle SuperSonics
* 1997: Seattle SuperSonics
* 1998: Seattle SuperSonics
* 1999: Portland Trail Blazers
* 2000: Los Angeles Lakers
* 2001: Los Angeles Lakers
* 2002: Sacramento Kings
* 2003: Sacramento Kings
* 2004: Los Angeles Lakers
* 2005: Phoenix Suns
* 2006: Phoenix Suns
* 2007: Phoenix Suns
* 2008: Los Angeles Lakers
* 2009: Los Angeles Lakers

### Flest divisjonstitler
* 20: Los Angeles Lakers
* 6: Phoenix Suns
* 5: Seattle SuperSonics
* 4: Portland Trail Blazers
* 2: Golden State Warriors
* 2: Sacramento Kings
Dødsbo

Et **dødsbo** er alt en død person etterlater seg av formue og gjeld. Dødsboet vil være et eget rettssubjekt, som det frem til arven er fordelt vil kunne bli reist og mottatt søksmål mot på arvingenes vegne vedrørende rettigheter og forpliktelser som påhvilte den avdøde. Dødsboet vil imidlertid bare eksistere frem til skiftet er gjennomført.

## Se også
*Dødsboskifte

## Eksterne lenker
* 
*  «Hva er et dødsbo?», fra nettstedet arveoppgjor.no
Beluga

**Beluga** kan sikte til:

* Hvithval, beluga (*Delphinapterus leucas*), tannhval
* Belugastør (*Huso huso*), fisk
* Beluga gasskraftverk i USA
* Beluga Group, tysk rederi
Toga

**Toga** er en omfangsrik kappe som ble båret utenpå en tunika som det viktigste klesplagget for frie, mannlige borgere i det gamle Roma. Plagget bestod av et stort stykke vevd ulltøy, opptil 5-6 meter langt og 2-3 meter bredt, som ble drapert rundt kroppen. 

## Historikk

## Se også
* Himation, drapert kappe av et firkantet tøystykke, båret av kvinner og menn i det gamle Hellas
* Togaparty, kostymefest der gjestene er kledt i toga, amerikansk tradisjon fra 1900-tallet, særlig blant studenter 

## Referanser


## Litteratur
* Sebesta, Judith Lynn; Bonfante, Larissa (2001): ''The World of Roman Costume'', University of Wisconsin Press
* Vout, Caroline (oktober 1996): «The Myth of the Toga: Understanding the History of Roman Dress» i: *Greece & Rome*, **43** (2), s. 204-220.

## Eksterne lenker
*
Disen

**Disen** er et stedsnavn flere steder i landet. Navnet *Disen* (gammalnorsk: *Dísin*) stammer fra førkristen tid og betyr hamna for disene. Navna uttales *disi* i Nes og Sør-Odal og *disen* i Oslo, Hamar og Modum.
* Disen (Nes) i Nes i Akershus (Nes prestegard). 
* Disen (Oslo) i Oslo.
* Disen (Hamar) i Hamar.
* Disen (Sør-Odal), også skrevet *Disi*, *Meldisi* og *Norddisi*.
* Disen i Modum.
Imperator

**Imperator** var opprinnelig en latinsk tittel som løselig sett tilsvarte «kommandant» under den romerske republikken. Når en hær hadde vunnet en større seier, kunne legionærene utrope sin general til *imperator*, hvorpå senatet kunne tilby generalen en såkalt triumf – det vil si den største seiersoppvisning en seierherre kunne få. Senere ble betegnelsen en del av hederstitlene til de romerske keiserne. Det engelske ordet *emperor* (som tilsvarer det norske ordet keiser) er avledet fra det gammelfranske *empereur*, igjen avledet fra det latinske *imperator*. De romerske keiserne baserte sin autoritet på et mangfold av titler og posisjoner framfor å foretrekke kun en enkelt tittel. Imperator var benyttet relativt konsistent som et element av romersk herskertittel gjennom hele principatet.

På latin var den feminine formen for imperator da *imperatrix*, noe som hentydet på en kvinnelig hersker.

Etter at Romerriket brøt sammen i Vest-Europa på 400-tallet, fortsatte latin å bli brukt som språket innenfor utdannelse og diplomati i en del århundrer. De romerske keiserne i senantikken, det vil si de bysantinske keiserne i Konstantinopel, ble referert til som *imperatores* i latinske tekster mens de på gresk ble referert til som *[[basileus]]* (konge).

Etter 800 ble imperator benyttet (sammen med *augustus*) som en formell latinsk tittel av de karolingske og de tysk-romerske keiserne fram til 1806 og av de østerrikske keiserne fram til 1918.

## Referanser
Diser

**Diser** var i norrøn mytologi en gruppe kvinnelige åndevesener. Antageligvis kommer navnet av *dier*, dvs guder eller konger av indoeuropeisk opprinnelse. 

Disene er i Sverige forbundet med *disetinget* i Uppsala som ble holdt i begynnelsen av februar og den offisielle kulten. I Norge og på Island hadde de snarere rollen som ættens beskyttelsesvesen, men kunne også opptre ved barns fødsler og i strid.
Det finnes flere steder i Norge som heter Disen. Blot til ære for disene er bl.a. nevnt i Egil Skallagrimssons saga.

Den fremste disen var vanenes dis – *Vanadis* også kjent som Frøya.

## Se også
*Valkyrie 
*Norner
Uskifte

**Uskifte** er et rettslig begrep som innebærer at den som lever lengst av to ektefeller har rett til å overta alt det den første eide og disponere over dette, uten å måtte gjøre opp arven med arvingene til den som døde først. Arvingene etter førstavdøde vil således ikke kunne kreve å få noen arv før den gjenlevende ektefellen også er død, se arvelovens § 9.

Når den som døde først hadde barn med en annen enn den lengstlevende ektefellen (*[[særkullsbarn]]*), har dette barnet (eller barnets livsarvinger) anledning til å nekte uskifte, jf. arvelovens § 10.

Når gjenlevende ektefelle har opprettet et uskiftet bo så kan det deles ut midler fra dette boet til arvingene hvis det deles ut til alle arvingene samtidig. Opp til 1/2 G fra hver av foreldrene, tilsammen 1 G (dvs pr år 2011 kr 79 216), kan det deles ut fra uskiftet bo til hver arving uten plikt til avgiftsberegning eller gavemelding.
Alfhild

:*For kvinnen i norrøn mytologi, se [[Alvhild (mytologi)]]*

**Alfhild** er et svensk og norsk kvinnenavn med som betyr «alv» og «slag, kamp». 

## Etymologi
*Alfhild* har opprinnelse i norrøne *alfr*, «alv», og *hildr*, «slag, kamp». Den norrøne formen av navnet var *Alfhildr* med variantene *Álfhildr* og *Alhildr*. Dronning Alfhildr er nevnt i Den eldre Edda.

## Utbredelse
*Ælfhild* var et populært navn i England fra 900- til 1100-tallet.
	

*Alfhildr* er kjent brukt i én runeinnskrift fra vikingtiden, så navnet var kjent, men neppe blant de mest brukte i Norden på den tiden.

*Alfhild* var et populært navn på norske jentebarn på begynnelsen av 1900-tallet.

Navnet er i sjeldent i nyere tid, og er mest brukt i Finland.

|}

## Kjente personer med navnet
Personene i lista er ordnet alfabetisk.
* Alfhild Teresia Agrell (1849–1923), svensk forfatter og dramatiker
* Alfhild Stormoen (1883-1974), norsk skuespiller og teaterinstruktør
* Alfhild Hovdan (1904–1982), norsk journalist og turistsjef i Oslo
* Alfhild Dihle (f. 1951), norsk sykepleier og professor ved OsloMet
* Alfhild Nakken (f. 1960), norsk arkivar og forfatter
* Alfhild Skaardal, kultursjef i Skien

## Referanser


## Eksterne lenker
*
Arill Riise

**Arill Ingvald Riise** (født 1958) er en norsk, tidligere journalist og programleder i NRK og TV 2.

## Biografi
Riise har samfunnsvitenskapelig utdanning fra Universitetet i Bergen. I studietiden var han med på å starte Studentradioen i Bergen. Ifølge ham selv var det dette og jobbingen i *[[Møre-Nytt]]* som dro ham inn i journalistikken.

Han begynte i NRK i 1983. Her var han programleder for tv-produksjoner som *[[Norge Rundt]]*, *[[Dagsrevyen]]*, *[[Sommeråpent]]* og VM på ski i Trondheim 1997. Han var nyhetsanker i *Dagsrevyen* inntil han sluttet sommeren 2003. Høsten samme år tiltrådte han stillingen som  informasjonsleder i Fiskebåtredernes Forbund. 

I 2006 gikk han til TV 2 hvor han begynte som programleder i *[[God morgen, Norge]]*. I 2008 ledet han to sesonger av det direktesendte debattprogrammet *[[Landstinget (TV)|Landstinget]]*. Året etter ble han tilknyttet kanalens avdelingskontor i Ålesund. Fra høsten 2010 utgjorde Riise sammen med Mah-Rukh Ali den nye ankerduoen for ''TV 2 Nyhetenes'' hovedsendinger klokken 18.30 og 21. I 2014 ledet han TV 2s OL-morgen- og -dagsendinger fra Sotsji sammen med Annemarta Giske. Sommeren 2015 var han med å lede kanalens sommerprogram *[[God sommer Norge]]*. I 2016 ledet han TV 2s nyhetssendinger fra OL i Rio de Janeiro. Han har ledet alle partilederdebatter ved kommune- og stortingsvalg på kanalen siden 2015. I desember 2025 gikk han av med pensjon fra TV 2, og har etter det jobbet som forfatter, foredragsholder og møte- og debattleder.

Riise ble tildelt prisen «Årets nynorskbrukar» av Nynorsk kultursentrum i 2012, Kringkastingsprisen i 2016 og Kulturdepartementet sin nynorskpris for journalistar i 2021. 

Riise har utgitt fire bøker innen sakprosa.

## Privatliv
Riise er gift og har tre barn.

Da han var ni år gammel ble familiens bolighus på Rise ved Hjørundfjorden tatt av snøskred. Hans yngre bror omkom, og Arill Riise overlevde så vidt etter å ligget begravd under snømassene. Et eldre ektepar i nabohuset omkom også.

## Bibliografi
* 1994: *Blå fjordar, blått blod* (Samlaget)
* 1998: *Livet på Sunnmøre blant bona og dæmmagutta*
* 2006: *Sild og Grandiosa*
* 2024: *Der ingen var einsam. Klyngetunet som vart utsletta* (Samlaget)

## Referanser


## Eksterne lenker
* 
* 
*  Arill Riise på *[[Allkunne]]*
Barbara Arbuthnott

**Barbara Elrington Arbuthnott** (født **Douglas** 5. september 1822 i Templemore, Irland, død 28. august 1904 i Sunndal) var en skotsk-norsk hønseoppdretter og velgjører i Sunndal.

Hennes far, oberst (senere generalløytnant) Neil Douglas, var adjutant for hertugen av Wellington i slaget ved Waterloo og ble slått til ridder i 1831. I yngre år studerte Barbara gresk, latin og tysk i Brussel (1831–40). På farens turer til Østen lærte hun seg hindustani. Hun fikk møte dronning Victoria i 1842, og i London traff hun Ole Bull.

Barbara ble gift første gang 8. desember 1846 med James Vaughan Allen (død av koleraen i 1853) og annen gang 1855 med kaptein Neil Fergusson-Blair (død 1862). Hun kom til Sunndal i 1866 på bryllupsreise med sin tredje ektemann, William Arbuthnott (gift 1865), og besøket ble gjentatt de to påfølgende år. Sommeren 1868 kjøpte hun halvparten av gården Løykja, bruket Elverhøy (nå bnr. 3 Leikvin, Sunndal Bygdemuseum). Hun ryddet bruket og fikk etter hvert tilnavnet «Frua på Elverhøy».

Høsten 1868 ble hennes 20 år gamle sønn, James Allen, alvorlig syk, og hun besluttet å bringe ham til Christiania i hest og vogn over Dovrefjell, hvor James døde ved Fokstugu skysstasjon 15. september 1868. Hun klandret ektemannen for dødsfallet, angivelig fordi en krangel hadde forårsaket epilepsianfall hos sønnen, og William gikk med på separasjon i 1870 mot et årlig underholdsbidrag.

Barbara Arbuthnott lærte seg norsk og bodde sammen med reiseføreren Oluf Endresen fra Horten, som bestyrte gården. Hun skal ha vært usedvanlig spandabel og arrangerte storslåtte fester for borgerskapet. Arbuthnott engasjerte seg i helsevesenet og Sunndal skytterlag, fikk bygd jakthytten Alfheim høyt oppe i Grødalen i 1876, etablerte lokalt bibliotek og var en pionér innen landbruk. Hun brakte høns og svin av britisk kvalitet til dalen, skrev bøker om hønseavl – *The Henwife* (1861) og *The Henwife and her Later Experiences*; og oversatte dessuten bøker av Jonas Lie til engelsk.

Etter Oluf Endresens død i 1879, overtok skolelærer Lars Hoås som gårdsbestyrer. I 1885 opphørte inntektene fra Storbritannia, og Elverhøy ble overtatt av F.W. Cochran. Etter siste tvangsauksjon i 1892 flyttet Arbuthnott og hennes to tjenere til et lite hus ved Elverhøybrua. Tre år senere reiste takknemlige bygdefolk huset Einabu (bnr. 5) ved Grøa, hvor hun bodde inntil hun døde av slag i 1904. Hun ble gravlagt på Løken, der kirkegården fremdeles var i bruk 200 år etter at kirken ble ødelagt av snøskred.

Musikkspillet *[[Lady Arbuthnott: frua på Elverhøy]]* oppføres årlig i Sunndal siden 1996. Dokumentaren *Lady Arbuthnott: dronningen av Sunndal* ble vist på NRK i 1999.

## Referanser


## Litteratur
* 
* 

## Eksterne lenker
* Digitalt fortalt: «Elverhøis Historie og Barbara Arbuthnott» (skrevet av Jarle Stavik, Nordmøre museum) (besøkt 2. april 2012)
* «Lady Arbuthnott - Frua fra Elverhøy» (hjemmesiden for musikkspillet, opprettet i 2014)
Saint James (Barbados)

**Saint James** er et *parish* (distrikt, «prestegjeld») på vestkysten av Barbados. Saint James har i det siste blir kjent som Barbados' «platiniumkyst» på grunn av alle luksushusene og de høye tomteprisene. Det var i Saint James at de første britiske nybyggerne på Barbados gjorde strandhugg i 1625 i dagens Holetown (daværende Jamestown oppkalt etter kong Jakob I av England).

## Eksterne lenker
*
Eksegese

**Eksegese** (gresk: ἐξήγησις, *exegesis*) er forklaring og utlegning av en tekst, særlig bibeltekster. Eksegese er en teologisk disiplin der bibelske tekster fortolkes. Eksegese er den kommenterende og problemdrøftende gjennomgang av en bibelsk tekst, som følger etter et tekstnært forarbeid (oversettelse og tekstkritikk) og en kort beskrivelse av tekstens form og innhold (parafrase). En **ekseget** er en person som driver bibelfortolking og **eksegetikk** er teologisk fortolkingslære av bøker og tekster.

Forskjellige hjelpedisipliner til eksegesen er blant annet:
* tidshistorie 
* innledning
* hermeneutikk 

Man omtaler gammeltestamentlig såvel som nytestamentelig eksegese.

En eksegetisk oppgave vil typisk bestå av 
* oversettelse (som oftest fra gresk eller hebraisk)
* parafrase
* eksegese; utleggelse

## Referanser
På tråden med Synnøve

***På tråden med Synnøve*** er et norsk studiobasert humorprogram med Synnøve Svabø som gikk på NRK1 i 2006. Konseptet i denne serien gikk ut på at norske kjendiser ble filmet med skjult kamera mens de prøvde å komme seg ut av merkelige og pinlige situasjoner, alt satt i scene av Svabø. Kjendisene ante ingenting om at de var lurt før Svabø ringte dem på mobilen. Kjendisen ble deretter invitert i studio. Programmet gikk på fredagskvelder.

Serien hadde visse likhetstrekk med humor-programmet *[[Komplottet]]*, som gikk på TV3 på 1990-tallet og det amerikanske *[[Punk'd]]* på MTV.

Programmet hadde en brukbar start, men mange av seerne falt fra etter få uker. Premieren ble sett av 758 000, men tallene falt til 691.000 for andre sending og 561 000 for tredje. I slutten av november hadde programmet seertall hele ned på 400 000. Programmet ble opprinnelig satt inn som en del av den såkalte Gullrekka og erstattet Ivar Dyrhaugs ''Beat for beat''. Men seertallene (selv for premieren) ble liggende langt under tallene som dette programmet hadde hatt.

## Referanser
Victor Hybinette

**Noak Victor Hybinette** (født 1867, død 1937) var en svensk kjemi- og mekanikkingeniør.  Han var født i Falun i en familie som hadde utvandret fra Belgia langt tidligere. 

Etter studiene arbeidet han for et svensk firma som drev forsøksarbeid med å utvinne nikkel av svensk malm. Deretter kom han til Norge, til ekstraksjonsverket i Hommelvik, som var startet av de samme svenske eierne. Fra 1890 utvant de nikkel av malm fra Hosanger. Dette varte bare i to år, men her gjorde Hybinette sin første prosessforbedring. 

Hybinette reiste så til USA. Der arbeidet han for Orford Copper Co.  Der gjorde han etterhvert en rekke forbedringer av separasjonsprosessene, og han begynte å interessere seg for nikkelelektrolyse for å lage renere nikkel enn det som ble fremstilt på andre måter.  I 1904 søkte han patent på sin metode, og året etter ble den innvilget.

Bedriften ble grunnlagt som Kristiansands Nikkelraffineringsverk A/S i 1910 av blant andre Samuel Eyde, Anton Grønningsæter, Jacob Børresen og Victor Hybinette. Hybinette hadde oppfunnet og tatt patent på en prosess for raffinering av nikkel ved elektrolyse: Hybinette-prosessen. Hybinette-prosessen var i bruk helt til 1975, da den ble erstattet av den såkalte KL-prosessen, som fremdeles er i bruk i en modifisert utgave (KLA-prosessen).

## Referanser


## Kilder
* Kristiansands Nikkelraffineringsverk fra dannelse til kollaps av Arnfinn Eikås
Nucleus subthalamicus

**Nucleus subthalamicus** er en liten linseformet cellekjerne i hjernen, hvor den er del av basalganglie-systemet. Som det fremgår av dens navn, er den plassert ventralt i forhold til thalamus. Den er beliggende dorsalt i forhold til substantia nigra og medialt i forhold til capsula interna. Den ble første gang beskrevet av Jules Bernard Luys i 1865, og navnet *corpus Luysi* brukes fortsatt noen ganger. På engelsk kalles denne cellekjernen for **subthalamic nucleus**, ofte forkortet **STN**.

## Flere bilder

 Fil:Gray717.png|Koronalt snitt av hjernen rett foran pons.


## Referanser
Bombefly fra første verdenskrig

Bombeflyene fikk samtidig med jagerfly sin fødsel under første verdenskrig. De første flyene var tilpasninger av tyngre rekognoseringsfly. De første bombeflyene kunne ikke slippe noen betydelig stor bombelast og de første bombene ble sluppet fra piloten ned til målet. Flyene var ikke så effektive under krigen, men psykisk var det skadende for motstanderen. 
## Tunge bombefly

Royal Naval Air Service iverksatte bombeangrep mot zeppelinerbasen i Friedrichshafen i perioden oktober-november 1914. Bombefly var ikke brukt i stor grad på dette stadiet og målene var store og lett anntennbare og lite beskyttet. Det ble brukt så lite som 9-kilosbomber og de hadde stor suksess til tross for hvor lite bombene veiet. 
I 1915 var teknologien kommet lenger alle virkelige bombefly var i bruk i Russland på Østfronten. Italienske bombefly som Capronier var blant krigens beste. Tysklands brukte Gothaer som var deres første bombefly som ble masseprodusert. Britenes første var Handley Page 0/100 som kom på vingene i 1915. Bombing fikk større betydning i 1917 hvor de ble mer kraftige, mangtallige og spesialiserte. I 1918 hadde en ny Handley Page flytype evnen til å bære ca. 900&nbsp;kg. bombelast. Industrielle områder og jernbaner fikk smake flyets vrede. Et av de mer kjente var Vickers Vimy som etter krigen ble det første til å krysse Atlanterhavet,
Iva Majoli

**Iva Majoli Marić** (født 12. august 1977 i Zagreb) er en tidligere kroatisk tennisspiller. 

Marić ble profesjonell tennisspiller i 1991 kun fjorten år gammel. Hun vant sin første og eneste Grand Slam-tittel som 19-åring, hun beseiret Martina Hingis med 6-4, 6-2 i finalen 1997 i French Open. Hun brøt dermed Hingis seiersrekke på 37 strake kamper uten tap. Hun var nummer fire på rankingen over verdens beste kvinnelige singlespillere i 1996. Maric vant åtte single- og én doubleturnering i løpet av sin tenniskarriere som varte til 2004.

## Grand Slam titler
*  **[[French Open]]:**
** Single damer 1997 (hun beseiret Martina Hingis med 6-4, 6-2 i finalen)

## Referanser


## Eksterne lenker
*
Why We Fight (dokumentarfilm 2005)

***Why We Fight*** er en engelskspråklig dokumentarfilm fra 2005 som tar for seg USAs militarisme. Filmen er regissert, produsert og skrevet av Eugene Jarecki og er en samproduksjon mellom USA, Storbritannia, Canada og Frankrike. Tittelen spiller på fellestittelen til en serie med dokumentarfilmer fra 1940-årene som ble produsert av Frank Capra på oppdrag av USAs regjering. Disse filmene ble produsert i propagandaøyemed for å skape forståelse i opinionen for landets krig mot Aksemaktene under Andre verdenskrig.

Filmen vant prisen for beste dokumentar på Sundance Film Festival.

Den ble ikke satt opp på norske kinoer, men ble sendt på NRK *[[Utsyn]]* i 2005 under tittelen *Hvorfor kriger Amerika?*

## Om filmen
Dokumentaren tar for seg den amerikanske våpenindustrien og forsøker å vise hvordan denne påvirker livet til innbyggerne i USA. Filmen starter med en fjernsynstale av president Dwight D. Eisenhower hvor han advarer mot å la «det militærindustrielle kompleks» få for mye makt.

Den tar utgangspunkt i opptrappingen av krigen i Irak og gir seeren den personlige historien til en del mennesker i det amerikanske militære samfunn.

Filmen hevder at det finnes en allianse mellom militære, industrielle og nasjonale interesser, og at disse er i et økonomisk avhengighetsforhold som krever at USA må være i en konstant krigstilstand. Regissøren spør videre hvordan en nasjon «av folket, ved folket og for folket» kan være havnet i et økonomisk avhengighetsforhold som krever at landet befinner seg i denne tilstanden.

## Personer som medvirker i filmen

## Referanser


## Eksterne lenker
*
*
Matt Hill

**Matthew Hill** (født 19. januar 1968 i North Vancouver i Britisk Columbia) er en canadisk stemmeskuespiller og komiker som jobber for Ocean Studios. Han er kjent for mange roller innen anime, spesielt Kira Yamato i *[[Mobile Suit Gundam SEED|Gundam SEED]]* og *[[Mobile Suit Gundam SEED Destiny|Gundam SEED Destiny]]*. Hill er også kjent for sin rolle som Ed i den animerte TV-serien *[[Ed, Edd og Eddy]]*, og rollen som Tack i TV-serien Kate og Mim-Mim.

## Eksterne lenker
* 
*
Claus Daae

**Claus Nils Holtzrod Daae** (født 20. desember 1806 på Fana prestegård, død 13. november 1896 i Bergen) var en norsk prest og stortingsrepresentant.

Han var sønn av sogneprest i Fana Iver Munthe Daae (1771&ndash;1849), moren var Edvardine Magdalene Fritzner (f.1781). Daae giftet seg med Aadel Christie Wibye som var hans kusine (datter av morens søster). Den yngre broren Jens Kobro Daae var også prest. Ludvig Kristensen Daa var deres fetter som dessuten var gift med halvbroren Ludvig Daaes (1795-1865) datter. Halvbrorer Ludvig var gift med morens søster Helene Margrete Fritzner (1790-1850). Navnet Nils Holtzrod var fra en bekjent av familien.

Han ble student 1825 og cand. theol. 1828 og studerte deretter filologi. I 1834 ble han utnevnt til sogneprest på Stord, 1861 ved Vår Frue kirke i Trondheim og 1865 ved Domkirken i Bergen. Samme år ble han utnevnt til stiftsprost. Daae ble medlem av det Kgl. norske videnskabernes selskap i Trondheim i 1861.

Daae møtte på Stortinget for Søndre Bergenhus amt i 1848, og var ordfører på Stord 1839&ndash;52. På Stord var han bestyrer og førstelærer ved «Stordøens stifts-seminar» (også kjent som Stord seminarium og Stord lærerskole). Blant hans elever der var Johannes Nilssøn Skaar, «samenes biskop».

## Referanser


## Eksterne lenker
*
Royal Naval Air Service

**Royal Naval Air Service** (**RNAS**) var den britiske marinens flyvåpen som var i drift fra 1912 og til slutten av første verdenskrig. Det ble da slått sammen med British Armys Royal Flying Corps som ble til Royal Air Force.

## Historie
Det kongelige britiske flyvekorps «RFC» ble stiftet i april 1912, men ble raskt offer for den gamle striden mellom hæren og flåten. Begge startet sine egne flyprosjekter, hærens var RFC, mens marinen holdt seg med sin egen flyskole. Admiralitetet hadde så mye politisk tyngde og kontroll over egne budsjetter, at flåtens flyvåpen var det største da første verdenskrig brøt ut. RNAS ble offisielt anerkjent i juli 1914, som adskilt enhet fra RFC, men med felles flygeropplæring.

Da krigen brøt ut i august, hadde marinen 12 luftskipstasjoner i drift rundt kysten.

1. april 1918 ble begge grenene slått sammen til det som kaltes Royal Air Force (RAF). RNAS besto da av 67 000 offiserer og menige med tilsammen 2 949 fly, 103 luftskip og 126 kyststasjoner. I den nye ordningen ble skvadronene tillagt nytt nummer, slik at «skvadron 1,RNAS», ble til «201 skvadronen i RAF.»

I 1937 fikk Admiralitetet igjen kontroll over flyvåpen, ved at «Naval Air Branch» ble tillagt flåten som «Fleet Air Arm».

## Oppgaver
Hovedoppgavene til Royal Naval Air Service var rekognosering for flåten, patruljere kysten for fiendtlige skip og ubåter, angripe fiendtlig kystterritorium og forsvare Storbritannia fra luftangrep. Bare i 1917 oppdaget de 175 ubåter og angrep 107. Teknologien var ikke så bra og angrepene var ikke bare vellykket, men de assisterte flåten med lokalisering og gjorde det lettere for flåten å bekjempe ubåtene.

RNAS ble involvert i kampene ved at de hadde hovedansvar for luftforsvaret av London. Det ledet til raid fra Frankrike og så langt som til Friedrichshafen for å ødelegge luftskip og luftskipsstasjoner.

Før teknikken med start og landing på hangarskip var på plass, ble det brukt hovedsakelig sjøfly. Disse ble fraktet ombord på spesielt utviklede skip og satt ned og tatt opp etter behov når været tillot det. Det var fra slike skip at angrepene mot Cuxhaven og Wilhelmshaven ble gjennomført julen 1914. Dette var historiens første angrep av skipsbaserte fly.

## Grader og distinksjoner
Josef Larsson

**Josef Larsson** (født 12. oktober 1893 i Karlstad i Värmland i Sverige, død 27. desember 1987 i Oslo) var en svensk-norsk fagforeningsmann og politiker (DnA). 

Han kom til Norge i 1912, og ble raskt organisert i arbeiderbevegelsen. Fra 1927 til 1930 var han medlem av Arbeiderpartiets sentralstyre, og var aktiv i forhold til sammenslåingen med Norges Socialdemokratiske Arbeiderparti.

I 1931 ble han sekretær i Norsk Jern- og Metallarbeiderforbund, og i 1934 etterfulgte han Konrad Nordahl som formann. Etter angrepet på Norge 9. april 1940 fortsatte Larsson i den legale faglige ledelsen, men sto i et stadig mer anstrengt forhold til fungerende AFL-formann Jens Tangen. I september 1941 sto han sentralt i melkestreiken, og ble sammen med Viggo Hansteen, Rolf Wickstrøm, Ludvik Buland og Harry Vestli dømt til døden. Imidlertid ble dommen mot ham selv, Buland og Vestli omgjort til livsvarig tukthus, men Larsson var den eneste av disse som skulle oppleve krigens slutt.

Etter krigen tok han igjen opp vervet som formann for Norsk Jern- og Metallarbeiderforbund, et verv han hadde frem til 1958. I Lund-rapporten avsløres det at han i denne egenskapen også bidro til kartlegging av kommunister i Norge . I 1978 ble festskriftet *Vår vilje er jernet* gitt ut til Larssons ære.

Larsson døde i 1987, 94 år gammel.

## Referanser
Harry Vestli

**Harry August Vestli** (født 10. mai 1918 i Sande i Vestfold, død 2. september 1942 i Hamburg) var en av fem norske fagforeningsaktivister som ble dømt til døden i forbindelse med melkestreiken i september 1941.

Mens Viggo Hansteen, Ludvik Buland og Josef Larsson alle var i ledelsen av AFL (nå: LO), var Vestli i likhet med Rolf Wickstrøm lokalt tillitsvalgt, nærmere bestemt på Lilleborg fabrikker. Han var med på melkestreiken, og ble arrestert 12. september 1941. Han ble sendt til Grini og Akershus, før han 16. oktober samme år ble sendt til Tyskland.

Sammen med Buland og Larsson fikk han dødsdommen omgjort til livsvarig tukthus. I likhet med Buland døde han senere i en tysk Nacht und Nebel-leir.

Vestli var formann for Norges Kommunistiske Ungdomsforbunds avdeling på Sagene i Oslo.

## Kilder
* ''Våre falne'', fjerde bok, side 478
Saint Michael (Barbados)

**Saint Michael** er et *parish* (distrikt, «prestegjeld») på sørvestkysten av Barbados. Hovedstaden Bridgetown ligger i Saint Michael.  

## Eksterne lenker
*
Saint Philip (Barbados)

**Saint Philip** er et *parish* (distrikt, «prestegjeld») i det sørøstlige hjørnet av Barbados. Saint Philip er det største av distriktene på Barbados.

## Eksterne lenker
*
Ole Bergesen (1832–1899)

**Ole Bergesen** (født 13. november 1832 i Hetland i Rogaland, død 8. mai 1899 i Stavanger) var en norsk prest og politiker.

Bergesen tok embedseksamen i teologi, og virket som kateket i Farsund, kallskapellan i Hetland 1869–1873, sogneprest i Brevik 1873–1880, residerende kapellan i Kristiansand 1880–1882, residerende kapellan (1882–1888), sogneprest (1888–1889) og prost (1889–1899) ved Domkirkens menighet i Stavanger. Nesten umiddelbart etter at han hadde flyttet til Brevik, ble han også valgt til stortingsrepresentant fra Brevik. Han satt som stortingsrepresentant i 2 perioder (1874–1879).

Bergesen var først gift med Caroline Berentsen, datter av forretningsmann Erik Berentsen i Stavanger. Hun døde i 1858, etter ett års ekteskap. Dette ekteskapet var barnløst. I 1859 giftet han seg med Martha Marie Sophie Søeborg Jensen (født i Ålesund i 1830), datter av distriktslege Peter Øllbye Jensen og Petrine Susanne Essendrop. Hun var utdannet lærerinne i København og ansatt som lærerinne ved borgerskolen i hennes hjemby Ålesund. Hennes mor drev i sin tid en ansett og kjent barneskole i hovedstaden.

Bergesen hadde fire barn i sitt andre ekteskap, bl.a. skipsreder og politiker Sigval Bergesen d.e..

## Referanser


## Litteratur
* Jonas Schanche Jonasen: *Sigval Bergesen*, 1963

## Eksterne lenker
*
Alternativ metal

**Alternativ metal** (forkortet til *alt-metal*) er en musikalsk undersjanger som blander tungmetall med innflytelse og trekk fra alternativ rock og andre sjangre normalt ikke assosiert med metall. 

Alternativ metall-band er ofte karakterisert av tunge gitarriff, melodisk sang, stundom grov stemme, ukonvensjonell lyd, ukonvensjonell sangstruktur og iblant også eksperimentelle trekk. Begrepet har blitt benyttet siden 1980-tallet, men ble først populær på 1990-tallet. Den har gitt opphav til en rekke undersjangre, blant annet rap metal (punkrap), og funk metal, som begge påvirket en annen populær sjanger, nu metal, som utvidet alternativ metall-sounden ved blant annet å legge inn innflytelse fra hiphop, groove metal, grunge og i blant også industriell metall

## Eksempler på grupper

*  Adept
*  Alice In Chains
*  Audioslave
*  Avalanch
*  Black Sonic
*  Breaking Benjamin
*  Celtic Frost
*  ColdTears
*  Coldrain
*  Coilbox
*  Dead By April
*  Deftones
*  Disturbed
*  Dommin
*  Engel
*  Earthtone9
*  Faith No More
*  Fireside
*  HellYeah
*  Helmet
*  HIM
*  In Flames
*  Incubus
*  Korn
*  Lacuna Coil
*  Lostprophets
*  Marilyn Manson
*  Minora
*  Nickelback
*  NoDrama
*  Papa Roach
*  Pay money To my Pain
*  Passenger
*  Rammstein
*  Red
*  RottenGraffty
*  Saliva
*  Seether
*  Seremedy
*  Silverchair
*  Slipknot
*  Sôber
*  Soil
*  System of a Down
*  The Gazette
*  Tool
*  Trivium

## Referanser


## Litteratur
* Christe, Ian (2003): *Sound of the Beast: The Complete Headbanging History of Heavy Metal*, HarperCollins. ISBN 0-380-81127-8

## Eksterne lenker
*10 Essential Alternative metal singles
* Alt-Metal A To Z: 26 Bands That Define The Genre - VH1
*Alternative metal - Nuclear Blast
*Silver Dragon Records: Alternative Metal
Saint Lucy (Barbados)

**Saint Lucy** er et *parish* (distrikt, «prestegjeld») helt i nordenden av Barbados. Det er det prestegjeldet som ligger lengst unna hovedstaden Bridgetown og er derfor også det minst folksatte og minst utviklede delen av Barbados. 

## Eksterne lenker
*
Saint Joseph (Barbados)

**Saint Joseph** er et *parish* (distrikt, «prestegjeld») på østsiden av Barbados. 

## Eksterne lenker
*
Steve Davis

**Steve Davis** (født 22. august 1957 i London) er en engelsk profesjonell snookerspiller. Han har vunnet flere titler enn de fleste og regnes som en av de beste snookerspillerne gjennom tidene. Han dominerte sporten store deler av 1980-tallet og vant seks verdensmesterskap. Det ble sagt at han var mer på TV enn statsministeren var i denne perioden.

I en alder av 53 holder han fortsatt på. Før sesongen 2006/2007 var han rangert som nummer 11 og hadde som uttalt mål fortsatt  holde seg innen topp 16 når han ble 50. Dette målet oppnådde han, da han for sesongen 2007/2008 var rangert som nummer 15. Han falt imidlertid ut igjen av topp 16 etter denne sesongen, blant annet etter å ha tapt 8&ndash;10 for Stuart Bingham i første runde av verdensmesterskapet. For sesongen sesongen 2009/2010 var han rangert som nummer 23.

Davis er utnevnt til offiser av Order of the British Empire.

## Turneringsseire
Davis har til sammen vunnet 28 rankingturneringer.

* Verdensmesterskapet i snooker &ndash; 1981, 1983, 1984, 1987, 1988 og 1989 
* Rothmans Grand Prix &ndash; 1985, 1988 og 1989
* British Open &ndash; 1986 og 1993
* Asian Open &ndash; 1992
* UK Championship 1984, 1985, 1986 og 1987 
* Welsh Open &ndash; 1994 og 1995
* Lada Classic &ndash; 1984, 1987, 1988 og 1992
* European Open &ndash; 1993
* Players Championship &ndash;1983, 1984, 1987, 1988 og 1989

## Referanser


## Eksterne lenker
*
Hans Westfal-Larsen

**Hans Peter M. Westfal-Larsen** (het opprinnelig Larsen, navnet endret i 1902; født 30. april 1872 i Bergen, død 7. oktober 1936 i Helsingør) var en norsk skipsreder.

Larsen hadde middelskole og handelsskole da han i 1889, 18 år gammel, begynte som kontorist i rederiet Rasmus F. Olsen. Han ble etter hvert medeier i en del av rederiets skip, og i 1905 lyktes han å skaffe nok kapital til å kontrahere sitt første egne skip. Han sluttet da snart hos Olsen og drev en periode som disponent for stadig flere skip. Virksomheten ekspanderte, og like etter at første verdenskrig var over, stiftet han aksjeselskapet Westfal-Larsen.

I 1926 startet Westfal-Larsen linjefart på Sør-Amerika, og i 1930 opprettet han Interocean Line, som seilte mellom Europa og Stillehavet. På denne tiden var rederiet Norges nest største; og det største innen tankfart. Da Westfal-Larsen døde i 1936, disponerte rederiet i alt 30 skip.

Westfal-Larsen hadde en rekke tillitsverv innen rederorganisasjonene, både i Bergen og nasjonalt. Han var president i Norges Rederforbund fra 1924 til 1927.

Han ble utnevnt til ridder av St. Olavs Orden i 1928 og var kommandør av Dannebrogordenen.

Westfal-Larsen var grunnlegger av H. Westfal-Larsen og hustru Anna Westfal-Larsens Almennyttige Fond.

## Se også
* Westfal-Larsen, rederi opprettet 1918
* Villa Westfal-Larsen, kulturminne i Bergen bygd 1919

## Referanser


## Eksterne lenker
* Om Hans Westfal-Larsen, fra *Norsk biografisk leksikon*
Blohm & Voss BV 138

**Blohm & Voss BV 138** var et tysk tre-motors lang-distanse patrulje- og bombefly. Flyet ble utviklet og produsert av Blohm & Voss før og under andre verdenskrig. Det var Luftwaffes viktigste maritime rekognoseringsfly. Prototypen fløy første gang 15. juli 1937 og produksjonen kom igang året etter. Fra 1938 og fram til 1943 ble det totalt produsert 297 BV 138 i 8 produksjons&shy;varianter.

## Beskrivelse
Flyet var et sjøfly og var utstyrt med tre Junkers Jumo 205D dieselmotorer, hver på 880 hk. En av disse var plassert høyt over midtlinjen på flyet og drev en 4-bladet propell, mens motorene på vingene drev 3-bladete propeller(dette ser ut til å variere iflg. div. bilder). Flyet hadde to sideror og var bestykket med ett kanontårn i nesepartiet, ett akter på flykroppen og ett oppe bak motoren i midten. Det hadde plass til 6 besetnings&shy;medlemmer og 10 passasjerer.

Den første av de 227 standard variantene BV 138C-1 begynte tjeneste i mars 1941. Forskjellen mellom denne typen og B-1/U1 varianten var at den hadde 4-bladet propell på midtre motor. De første syv flyene fra C-1 serien ble først levert til tjeneste i mars 1942. Totalt 72 BV 138 C-1 hadde blitt bygget innen 1942. Selv om BV 138s konstruk&shy;sjons&shy;program fikk klassifisering av høyeste prioritet gikk produksjonen sent pga. de alliertes bombing av fabrikkene. Alle BV 138 fikk byttet motorer til den nye 880&nbsp;hp Jumo 205D etter hvert som disse ble tilgjengelig. Denne motoren krevde at det ble laget to ekstra luftinntak i det øvre motordekselet. Bevæpningen ble også oppdatert i alle varianter, både med nese- og haletårn med en MG 151/20 og med én øvre haleposisjon med en MG 131.

## Varianter

### Prototyper
*Ha 138 V1 (D-ARAK) – Første flygning 15. juli 1937
*Ha 138 V2 (D-AMOR) – Første flygning i august 1937
*Ha 138 V3          – Konstruksjon ble avsluttet på grunn av redesign

### Produksjon
*BV 138 A01 til A06 – Operasjonelle tester
*BV 138A-1          – Fløy rekogniseringsturer under invasjonen av Norge
*BV 138B-0          – Startet offisielt tjeneste i oktober 1940
*BV 138B-1          – Startet sin tjeneste i november 1940
*BV 138C-1          – Hadde også en minesveipervariant
*BV 138MS           – Minesveipervariant

## Militær tjeneste
Tidlige varianter ble brukt i rekognoseringsoppdrag under felttoget i Norge. De første standardmodellene, BV 138C-1, kom imidlertid ikke i tjeneste før i mars 1941. BV 138 ble laget i en rekke varianter, deriblant som maritimt bombefly og minesveiper. Enkelte varianter var utstyrt med FuG 200 Hohentwiel radar.

## Museumsfly
Det finnes ingen komplette BV 138 igjen. Ved Danmarks Tekniske Museum i Helsingør finnes imidlertid restene av et vrak som ble hevet fra Øresund i 2000. Dette flyet sank under en britisk flyoppvisning rett etter krigen.

## Spesifikasjoner (C-1)

## Eksterne lenker
* Informasjon om en BV 138 som sank i Ilsvikøra ved Trondheim
* BV 138 stasjonert i Norge
* BV 138 vrak i Norge
* BV 138 flyvrak
Friidrett under Sommer-OL 1896

**Friidrett under Sommer-OL 1896** ble arrangert på Panathenske stadion i Athen fra 6. til 10. april 1896 (ifølge den gregorianske kalender). Det var 63 deltakere, alle menn, fra ni nasjoner, hvilket gjorde friidretten til den mest internasjonale av lekenes ni idretter. 

Det ble arrangert tolv øvelser på det olympiske friidrettsprogrammet i de første moderne olympiske lekene i Athen. Alle øvelsene ble gjennomført på Panathenske stadion, bortsett fra maraton som kun hadde målgang på stadionet. Den amerikanske troppen på ti mann dominerte stort og vant hele ni olympiske titler av tolv mulige. Tross deltakere fra ni land ble det ikke satt noe verdensrekorder i friidrettgrenene. En årsak kan ha vært banens ovale utformning med svært krappe svinger (radius på 15 m) som gjorde det vanskelig å holde farten i svingene. Banen målte 333,33 m og hadde et svært løst grusdekke. 

Det første semifinaleheatet på 100 meter var lekenes første øvelse og vinneren av det første heatet, Francis Lane, kan derfor sies å være den første olympiske vinneren. James B. Connolly ble den første olympiske mester i moderne tid, da han vant tresteg-konkurransen med et hopp på 13,70 meter. Connolly gjorde det også bra i de andre hoppøvelsene, han ble nummer to i høyde og kom på tredjeplass i lengdehopp.

Thomas Burke, også han fra USA vant to olympiske titler, 100- og 400 meter og Teddy Flack vant begge mellomdistanseløpene på 800 og 1500 meter. Robert Garrett vant både diskos og kulestøt og kom på andreplass i lengde og høyde.

Ettersom dette var de første friidrettsøvelsene i de første moderne olympiske leker, var naturlig nok nesten samtlige vinnerresultater i finaler olympisk rekord. Unntakene var på 100 meter og 800 meter, der de beste tidene i semifinalene var bedre enn i de respektive finalene.

## Medaljefordeling

## Resultater
### 100 meter

****Thomas Burke løp på 11,8 () i semifinalen.***

### 400 meter

### 800 meter

****Teddy Flack løp på 2.10,0 () i semifinalen***

### 1 500 meter

### 110 meter hekk

### Maraton

**Den italienske utøveren [[Carlo Airoldi]] gikk til fots fra [[Milano]] til [[Athen]] for å være med på maratondistansen, men ble nektet start.*

### Høydehopp

### Stavsprang

### Lengdehopp

### Tresteg

### Kulestøt

### Diskoskast

## Eksterne lenker
* Athletics at the 1896 Summer Olympics hos
* Resultater og profilside  hos sports-reference.com
John Higgins

**John Higgins** (født 18. mai 1975 i Wishaw i North Lanarkshire) er en britisk profesjonell snookerspiller. 

## Karriere
Higgins ble profesjonell i 1992. Han kom til finalen i Masters i 1994/95-sesongen og vant verdensmesterskapet i 1997/98. I den samme sesongen vant han også to andre rankingtitler, og avsluttet sesongen som nummer én på rankinglista. I den neste sesongen vant han både UK Championship og Masters. 

I 2007 ble han igjen verdensmester, etter å ha slått Mark Selby 18&ndash;13 i finalen. Denne seieren, samt en meget sterk fjorårssesong (han vant Grand Prix og var tapende finalist i Malta Cup og i China Open), bidrog sterkt til at han for sesongen 2007/2008 var rangert som nummer én i verden. På slutten av året ble han utnevnt til medlem av Order of the British Empire. I 2009 vant han sitt tredje verdensmesterskap, da han slo engelske Shaun Murphy 18&ndash;9 i finalen. I 2011 ble han verdensmester for fjerde gang, etter å ha slått Judd Trump 18-15 i finalen. Siste parti ble vunnet etter snooker på rosa.

Han har i sin karriere klart fem maksimum break. I finalen i Grand Prix 2005 mot Ronnie O'Sullivan ble han den første spilleren i historien med fire påfølgende century breaks (serier på over hundre poeng); Totalt 494 poeng uten at O'Sullivan svarte, noe som også er en rekord. 

Han er ikke i familie med Alex Higgins, som ble verdensmester i 1982.

## Suspensjon

Den 2. mai 2010 ble Higgins suspendert fra alle turneringer av det internasjonale biljard- og snookerforbundet i påvente av at mistanke om korrupsjon og forsøk på kampfiksing etterforskes. Higgins ble frikjent for påstandene den 8. september 2010. Han ble imidlertid funnet skyldig i å ha brakt sporten i vanry på grunn av at han ikke rapporterte tilbudet om kampfiksing han hadde fått. Tilbudet var satt i scene av avisen *[[News of The World]]* og ble filmet med skjult kamera. Som straff ble suspensjonen satt til seks måneder slik at han kunne spille turneringer igjen fra 2. november 2010. Han ble også idømt en bot på £ 75&nbsp;000.

## Turneringsseire
John Higgins har vunnet 25 rankingtureringer.  

### Rankingtureringer
* Grand Prix &ndash; 1994, 1999, 2005, 2008
* British Open &ndash; 1995, 1998, 2001, 2004
* International Open &ndash; 1995, 1996
* German Open &ndash; 1995, 1997
* European Open &ndash; 1997
* Verdensmesterskapet i snooker &ndash; 1998, 2007, 2009, 2011
* UK Championship &ndash; 1998, 2000, 2010
* China International &ndash; 1999
* Welsh Open &ndash; 2000, 2010, 2011, 2015

### Ikke-rankingturneringer
* Charity Challenge &ndash; 1998, 1999
* Masters &ndash; 1999, 2006
* Irish Masters &ndash; 2000, 2002
* Champions Cup &ndash; 2001
* Scottish Masters &ndash; 2001

## Referanser




## Eksterne lenker
*
Tjoflaat

**Tjoflaat** er et slektsnavn skrevet med dansk stavemåte for etterkommere fra Garen (bnr. 1) i bygden Tjoflot, Ullensvang herad i Hardanger, Hordaland.

Fra lokale ættebøker er det kjent at stedsnavnet tidligere har vært skrevet som Þiodaflar i 1378, som Thiodhaflar i 1427, som Tiodaaflaa i 1463, Tyofflo i 1521 og Thioflodt i 1667.

## Referanser
Pakito

**Pakito** er kallenavnet til den franske Eurodance-artisten **Julien Ranouil**. Han ble kjent etter han laget en remix av *[[Living on Video]]* av Trans-X. Albumet *[[Video]]* ble utgitt i november 2006 i USA. Han er mest kjent for disse musikkstilene: 
***[[Dance]]**
***[[Electro]]**
***[[Techno]]**

## Utgivelser
**Album**
*Video (2006)

**Singler**
*2006: «Living on Video»
*2006: «Moving on Stereo»
*2007: «Are U Ready»
*?: «You Wanna Rock»

**Remixer**
*2006: David Kane – «Club Sound» 
*2006: Eliess – «Don't Stop Till You Get Enough» 
*2007: 2 Touch – «Blue Monday»

## Eksterne lenker
*
William A. Wheeler

**William Almon Wheeler** (født 30. juni 1819, død 4. juni 1887) var en representant i Kongressen og den 19. visepresidenten i USA.

Wheeler ble født i småbyen Malone i delstaten New York og utdannet seg innen jus. I perioden 1846–1849 praktiserte han som føderal statsadvokat i Franklin County. Han gikk over i lokalpolitikken i 1851, og senere rikpolitikken, hvor han satt i Kongressen i fire perioder.

Han ble valgt til visepresident i 1876, og ble tatt i ed i embetet 4. mars 1877. Han var svært anonym i jobben, og stilte ikke til gjenvalg ved valget i 1880. Etter at han var ferdig som visepresident trakk han seg tilbake fra det offentlige liv, og døde i hjembyen etter en periode med sviktende helse.

## Referanser


## Eksterne lenker
* 
*
Shaun Murphy

**Shaun Murphy** (født 10. august 1982 i Northampton) er en engelsk snookerspiller og verdensmester i 2005.

Murphy ble født i Northampton og bor i dag i Rotherham sammen med sin kone Clare.

Han ble profesjonell i 1997 og hadde en semifinale i British Open i 2004 som beste resultat. Murphy ble den første kvalifiseringsspilleren som har vunnet VM siden 1979, da Terry Griffiths vant. Før turneringen var Murphy rangert som nummer 48 i verden og hadde en odds på 125 til 1 på at han skulle vinne VM. I løpet av turneringen slo han tre tidligere verdensmestre, John Higgins (13&ndash;8), Steve Davis (13&ndash;4) og Peter Ebdon (17&ndash;12). I finalen slo han Matthew Stevens 18&ndash;16.

I en alder av 22 år ble Murphy den nest yngste spilleren som har vunnet VM, etter Stephen Hendry som vant da han var 21.

Etter seieren i VM ble Murphy rangert som nummer 21 i verden og var med det den første regjerende verdensmesteren som startet neste sesong utenfor topp 16. I Welsh Open kom han til finalen, men tapte for Stephen Lee. Han klarte ikke å forsvare verdensmestertittelen i 2006, da han ble slått ut i kvartfinalen etter 13&ndash;7 tap for Peter Ebdon. 

Etter 22 måneder uten en tittel vant Murphy Malta Cup den 4. februar 2007, da han slo Ryan Day 9&ndash;4 i finalen. Han ble i sesongen 2007/2008 rangert som nummer tre i verden. I løpet av sesongen kom Murphy til fem semifinaler, av seks mulige, men vant bare én av disse. I finalen i China Open 2008 tapte han 8&ndash;9 for Stephen Maguire.

I desember 2008 vant han UK Championship etter 10&ndash;9 seier over Marco Fu i en meget jevn finale. Han ble dermed den tiende spilleren som har vunnet både verdensmesterskapet og UK Championship. Han kom også til finalen i VM, men tapte den med 9&ndash;18 for John Higgins.

## Referanser


## Eksterne lenker
* 
*
Steinssletta

**Steinssletta** er et flatt og meget fruktbart jordbruksområde i Hole og Ringerike kommuner i Buskerud. Området ble utpekt som nasjonalt utvalgt kulturlandskap, under navnet Steinssletta Kulturlandskap, i 2009, der kriteriene var at det skulle være kulturlandskap med store biologiske, kulturhistoriske og landskapsmessige verdier og realistisk grunnlag for å få til langsiktig drift og skjøtsel i områdene.

Steinssletta har fått sitt navn etter den gamle kongsgården Stein, som ligger sentralt i det sørøstre hjørnet av sletta. Denne urgården er kjent som høvdingsete for småkongen Halvdan Svarte i kongesagaene. Like ved (nord for) gården ligger også den sagnomsuste Halvdanshaugen på Stein, der sagaene hevder at enten hodet (Snorre) eller hele liket etter kong Halvdan ble hauglagt. Like sørvest for gårdstunet på Stein ligger en nord-sørgående bergrygg som er kjent som *[[Hestehagaberget]]* lokalt. På det høyeste punktet av denne ryggen finnes rester etter en bygdeborg fra folkevandringstiden.

Mesteparten av den fruktsomme sletta ligger i Hole kommune, mens bare nordenden ligger i Ringerike. Sentralt i nordenden ligger de gamle storgårdene Hesleberg og Vaker i Norderhov. Like nord for sletta ligger også Norderhov kirke fra middelalderen, Tanberggårdene fra kongesagaene, og det store gravfeltet på Stavhella.

Steinssletta har vært preget av kornproduksjon. Europavei 16, som er stamveien mellom Østlandet og Vestlandet, krysser over sletta i sør–nord retning.

## Bilder

Steinssletta Kulturlandskap 2017-04-05 06.59.18.jpg|Steinssletta Kulturlandskap
Steinsletta.jpg|E16 over Steinssletta
Mo gård i Steinsfjerdingen 2017-06-02 09.05.06.jpg|Mo gård
Stein i Hole.jpg|Stein gård


## Se også
* Halvdanshaugen
* Mo gård
* Steinsfjorden
* Vegårdsfjerdingen
* Åsa

## Eksterne lenker
* Steinssletta Kulturlandskap
* Gudmund Bakke (2015). Steinssletta – et utvalgt kulturlandskap. En rapport om virksomheten i årene 2009 – 2014.
Strutter

**«Strutter»** er en rask rockesang av Kiss som ble skrevet før Ace Frehley ble med i bandet.

Paul Stanley skrev teksten, og musikken var basert på en sang som Gene Simmons hadde skrevet før; *Stanley The Parrot*. «Strutter» er en av de få sangene av Kiss som Stanley og Simmons har skrevet sammen. Sangen var et standardnummer på Kisskonserter i 1970-årene. Sangen var spor 1 på Kiss første album, *[[Kiss (album)|Kiss]]* fra 1974. Den var i tillegg med på konsertalbumet *[[Alive!]]* fra 1975. Til albumet *[[Double Platinum]]* ble det spilt inn en ny versjon av sangen som fikk tittelen «Strutter '78».
Cold Gin

**«Cold Gin»** er en sang fra rockebandet Kiss' første album fra 1974. 

«Cold Gin» var også inkludert på konsertalbumet *[[Alive!]]* fra 1975. Sangen ble først skrevet av Ace Frehley for Kiss, men Frehley valgte å overlate vokalen til bandmedlem Gene Simmons. «Cold Gin» var en av de første store hitene Kiss fikk, i tillegg til «Strutter», «Deuce» og «Black Diamond».